Държавен вестник, бр. 27, 2016 г., стр. 23

БРОЙ  27	
Д Ъ Р Ж А В Е Н  В Е С Т Н И К 	
СТР.  23  
Чл. 30. (1) При заместване на държавен 
служител заповедта по чл. 55, ал. 1 ЗДАР се 
изготвя по предложение на непосредствения 
ръководител на отсъстващия служител и се 
съгласува с ръководителя на заместващия го 
служител.
(2) В случаите на служебната необходимост 
по смисъла на чл. 55, ал. 3 ЗДАР предло-
жението за заместване съдържа мотиви за 
възникналата необходимост.
Чл. 31. (1) При служебна необходимост 
председателят на Агенцията или оправо-
мощено от него длъжностно лице може да 
командирова държавния служител временно 
да изпълнява службата си в друго населено 
място в страната или извън нея.
(2) Командироване по ал. 1 се извършва 
за не повече от 12 месеца без прекъсване.
(3) Допуска се командироване по ал. 1 за 
по-дълъг срок от време само след изрично 
изразено писмено съгласие на държавния 
служител за това.
(4) За времето на командировка държавният 
служител има право да получи освен брутната 
си заплата още и пътни, дневни и квартирни 
пари при условия и в размери, определени с 
акт на Министерския съвет.
Чл. 32. Не се допуска командироване на 
бременни жени, жени в напреднал етап на 
лечение инвитро и майки с деца до 3-годишна 
възраст без тяхното писмено съгласие.
Чл. 33. Други извънредни ситуации по 
смисъла на чл. 73, ал. 8 ЗДАР са налице в 
случаите на събитие, оказващо негативно 
въздействие върху състоянието на защитеност 
на националната сигурност, и се обявяват със 
заповед на председателя на Агенцията.
Раздел ІІІ
Условия и ред за атестиране на служителите 
на Агенцията
Чл. 34. (1) Атестирането на служителите 
се извършва от непосредствените им ръко-
водители.
(2) Атестирането на служителите се из-
вършва:
1. чрез междинно атестиране – за оценка 
за постигнати резултати в служебната дейност 
за периоди в календарната година, определени 
с акт на председателя на Агенцията;
2. чрез годишно атестиране – за цялостна 
оценка на изпълнение на длъжността за ка-
лендарната година.
(3) Атестирането се извършва чрез попъл-
ване на атестационни карти, чиито образци, 
условия и ред за попълване се определят с 
акт на председателя на Агенцията.
Чл. 35. (1) Общата оценка за съответния 
период на атестиране се мотивира и се оп-
ределя въз основа на оценки по система от 
критерии.
(2) Системата от критерии, по които 
се извършва оценяването на служителите, 
включва:
1. степен на реализация на целите и на 
задълженията, определени в нормативните 
актове, длъжностната характеристика на 
заеманата длъжност, актовете и разпорежда-
нията на председателя на Агенцията и на не-
посредствените ръководители на служителя;
2. професионална компетентност в рабо-
тата, включваща познаване на спецификата 
на работата, ориентация към резултати, 
аналитична компетентност, способност за 
самостоятелна работа и работа в екип, въз-
можност за комуникация, умения за изготвяне 
на служебни документи;
3. степен на натовареност съобразно слож-
ността и обема на възложените задачи;
4. инициативност и проява на творчество 
в работата;
5. спазване на служебната дисциплина и 
професионалната етика;
6. организационни и управленски умения, 
представителни функции – за ръководители 
на структурни звена;
7. други критерии в зависимост от специ-
фичните функции и дейности на структурните 
звена.
(3) Оценките по системата от критерии 
имат следния цифров израз и значение:
1. оценка 1 – отлично изпълнение, атес-
тираният служител изключително ефективно 
изпълнява работата си, значително над уста-
новените изисквания за заеманата длъжност 
и реализира изключително високи резултати 
по показателите, разписани в атестационната 
карта;
2. оценка 2 – много добро изпълнение, 
атестираният служител ефективно изпълня-
ва работата си над установените изисквания 
за заеманата длъжност и реализира високи 
резултати по показателите, разписани в атес-
тационната карта;
3. оценка 3 – добро изпълнение, атести-
раният служител изпълнява работата си в 
съответствие с установените изисквания за 
заеманата длъжност и реализира положи-
телни резултати по показателите, разписани 
в атестационната карта;
4. оценка 4 – незадоволително изпълнение, 
атестираният служител показва незадоволи-
телни резултати по показателите, разписани 
в атестационната карта, и изпълнението не 
отговаря напълно на изискванията за заема-
ната длъжност;
5. оценка 5 – лошо изпълнение, атести-
раният служител изпълнява работата си 
под нивото на изискванията за заеманата 
длъжност и системно показва незадоволи-
телни резултати по показателите, разписани 
в атестационната карта.